Държавен вестник, бр. 28, 2026 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  28
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ, ОБЩИНИ
И СЪДИЛИЩА 
МИНИСТЕРСТВО 
НА ЗЕМЕДЕЛИЕТО И ХРАНИТЕ
ЗАПОВЕД № РД 09-218
от 11 март 2026 г.
На основание чл. 25, ал. 4 от Закона за 
администрацията, чл. 33а, ал. 2 от Закона за 
подпомагане на земеделските производители 
(ЗПЗП) и чл. 16г, ал. 4 от Наредба № 105 от 
22 август 2006 г. за условията и реда за съз­
даване, поддържане, достъп и ползване на 
Интегрираната система за администриране 
и контрол (ДВ, бр. 82 от 2006 г.) нареждам:
I. Одобрявам окончателни данни от Сис­
темата за идентификация на земеделските 
парцели за „Физически блокове“, включително 
обхват на площи по чл. 8, ал. 1, т. 2, букви „е“ 
и „з“ от Наредба № 105 от 2006 г. за Кампания 
2025, актуализирани за 2025 г. чрез дешифрация 
на нова цифрова ортофотокарта на страната по 
самолетно и сателитно заснемане от 2025 г., 
отразяване на резултатите от теренни про­
верки от областните и общинските структури 
на Министерството на земеделието и храните 
(МЗХ) и проверки на място на Държавен фонд 
„Земеделие“ (ДФЗ) – Разплащателна агенция 
(РА), данни от системата по чл. 30, ал. 2, т. 7, 
както и чрез проверка на получени възражения 
срещу обхвата на проектните слоеве, одобре­
ни със Заповед № РД 09-13 от 8.01.2026 г. на 
министъра на земеделието и храните.
II. Данните по т. I за Кампания 2025 се 
предоставят на РА за извършване на адми­
нистративни проверки съгласно чл. 37, ал. 2 
и чл. 70, ал. 1 и ал. 2, т. 1 от ЗПЗП на по­
дадените през Кампания 2025 заявления за 
подпомагане за площите, които не са били 
обект на проверки на място по чл. 37, ал. 3 
и 4 и чл. 70, ал. 1 и ал. 2, т. 2 от ЗПЗП и за 
прием на заявления за подпомагане през 2026 г.
III. Данните по т. I за Кампания 2025 и на­
стоящата заповед да се публикуват на интернет 
страниците на МЗХ, секция „Идентификация 
на земеделски парцели“, и на Държавен фонд 
„Земеделие“.
IV. Заповедта да се изпрати за обнародване 
в „Държавен вестник“.
Заповедта подлежи на оспорване по реда 
на Административнопроцесуалния кодекс пред 
съответния административен съд в 14-дневен 
срок от съобщаването/обнародването є.
Заповедта да се доведе до знанието на 
съответните длъжностни лица за сведение и 
изпълнение.
Министър:
Ив. Христанов
1378
МИНИСТЕРСТВО 
НА ОКОЛНАТА СРЕДА И ВОДИТЕ
ЗАПОВЕД № РД-215
от 6 март 2026 г.
На основание чл. 42, ал. 6 във връзка с 
чл. 42, ал. 5 от Закона за защитените територии 
(ЗЗТ) и писмо на Дирекцията на Национален 
парк (ДНП) „Централен Балкан“, постъпило 
в Министерството на околната среда и водите 
(МОСВ) с вх. № 95-00-1995 от 11.01.2023 г., 
и предвид извършени по-точни замервания:
1. Актуализирам площта на защитена тери­
тория – Национален парк „Централен Балкан“, 
в землищата на с. Кръвеник и с. Стоките, об­
щина Севлиево, област Габрово; гр. Априлци, 
община Априлци, област Ловеч; с. Дивчовото 
и с. Рибарица, община Тетевен, област Ловеч; 
с. Балканец, с. Бели Осъм, с. Черни Осъм 
и с. Чифлик, община Троян, област Ловеч; 
гр. Карлово, гр. Калофер, гр. Клисура, с. Васил 
Левски, с. Иганово, с. Кърнаре, с. Певците, 
с. Розино и с. Христо Даново, община Кар­
лово, област Пловдив; гр. Сопот и с. Анево, 
община Сопот, област Пловдив; с. Антон, 
община Антон, област София; гр. Пирдоп, 
община Пирдоп, област София; гр. Павел 
баня, с. Асен, с. Габарево, с. Горно Сахране, 
с. Манолово, с. Скобелево, с. Тъжа и с. Тър­
ничени, община Павел баня, област Стара 
Загора, обявен за Народен парк „Централен 
Балкан“ със Заповед № 843 от 31.10.1991 г. на 
министъра на околната среда (ДВ, бр. 93 от 
1991 г.), прекатегоризиран в национален парк 
„Централен Балкан“ и променен по площ със 
Заповед № РД-396 от 15.10.1999 г. на минис­
търа на околната среда и водите (ДВ, бр. 44 
от 2000 г.) от 716 695,0 дка на 717 571,549 дка. 
В общата площ на националния парк е 
включена площта на резерватите, които попа­
дат в границите му:
1.1. „Боатин“ с площ 15 903,118 дка; резер­
ватът попада в землището на с. Дивчовото, 
община Тетевен, област Ловеч, и е обявен с 
Постановление на Министерски съвет (ПМС) 
№ 7285 от 12.06.1948 г. (ДВ, бр. 17 от 1948 г.), 
изменено с ПМС № 1171 от 24.09.1951 г. 
(ДВ, 1951 г.), изменено със Заповед № 2245 
от 30.12.1956 г. на Управление на горското 
стопанство при Министерския съвет (МС), 
(ДВ, 1956 г.), измененa със Заповед № 1700 от 
17.07.1961 г. на Главно управление на горите 
при МС (ДВ, 1961 г.), измененa със Заповед 
№ 4527 от 17.11.1975 г. на Министерството на 
горите и опазване на природната среда (ДВ, 
бр. 98 от 1975 г.), измененa със Заповед № 993 
на Комитета за опазване на природната среда 
(КОПС) при МС от 30.09.1983 г. (ДВ, бр. 84 
от 1983 г.), измененa със Заповед № 67 от 
25.01.1991 г. на Министерството на околната 
среда (МОС) (ДВ, бр. 16 от 1991 г.), измене­
на със Заповед № РД-693 от 30.09.2025 г. на